Twee vas oor miljoene rand se dwelms in KarooFoto verskaf deur die SAPD “Die polisie se honde-eenheid het Saterdag ŉ verkoelingsvragmotor deursoek,” het konst. Noloyiso Rwexana, woordvoerder van die polisie, gesê. “ŉ 41-jarige man is in hegtenis geneem nadat ses bokse met 59 000 mandrax-tablette met ŉ geraamde straatwaarde van R2.95 miljoen en 3.358 kg tik met ŉ geraamde straatwaarde van R1 175 300 gevind is.” Die polisie in die Karoo, bygestaan deur die honde-eenheid, het Saterdagaand in ŉ tweede geval inligting ontvang oor ŉ persoon wat dagga in ŉ trein vervoer. “ŉ Voorlopige ondersoek is gedoen en ŉ 37-jarige vrou is in hegtenis geneem met 25.5 kg dagga met ŉ geraamde straatwaarde van R51 000,” het Rwexana bygevoeg. Al twee verdagtes sal in die hof verskyn sodra hulle formeel aangekla is.